ବିଭିନ୍ନ କାର୍ଯ୍ୟରେ ବଡ଼ ବଡ଼ ସହରମାନଙ୍କୁ ଆସୁଥିବା ଗରିବ ଲୋକମାନେ ଅଧିକ ଦାମ ଦେଇ ଖାଦ୍ୟ ଖାଇବାରେ ସମସ୍ୟା ଭୋଗୁଛନ୍ତି । ଏହାକୁ ଦୃଷ୍ଟିରେ ରଖି ରାଜ୍ୟ ସରକାର ପ୍ରଥମ ପର୍ଯ୍ୟାୟରେ ଏହି ୫ଟି ସହରର ବସଷ୍ଟାଣ୍ଡ, ରେଳ ଷ୍ଟେସନ, ହସ୍ପିଟାଲ ଆଦି ଜନଗହଳି ପୁର୍ଣ୍ଣ ସ୍ଥାନମାନଙ୍କରେ ଗରିବ ଶ୍ରେଣୀର ଲୋକମାନଙ୍କୁ ୫ ଟଙ୍କାରେ ଭାତ ଡାଲମା ଆକାରରେ ସୁସ୍ୱାଦୁ ମଧ୍ୟାହ୍ନ ଭୋଜନ ଦିଆଯିବ । ବିଭିନ୍ନ ମୁନିସିପାଲିଟିର ସ୍ୱାସ୍ଥ୍ୟ ନିରୀକ୍ଷକ ଏହାର ମାନ ପରୀକ୍ଷା କରିବେ । ଏହି ଯୋଜନାରେ ପ୍ରତ୍ୟେକ ଦିନ ୨୫,୦୦୦ ଲୋକଙ୍କୁ ପେଟ ପୁରା ଭୋଜନ ଲାଗି ବ୍ୟବସ୍ଥା କରାଯାଉଛି । ପର୍ଯ୍ୟାୟ କ୍ରମେ କଟକ ପରେ ଅନ୍ୟ ମହାନଗରଗୁଡ଼ିକରେ ଏବଂ ଏହି ୫ଟି ସହରର ସଫଲତା ଆଧାରରେ ଅନ୍ୟ ସହରମାନଙ୍କରେ ଏହି ଯୋଜନା ପରିବ୍ୟାପ୍ତ କରାଯିବାକୁ ଲକ୍ଷ୍ୟ ରଖାଯାଇଛି । ରାଜ୍ୟର ଅନ୍ୟାନ୍ୟ ସହରମାନଙ୍କରେ ଏହି କାର୍ଯ୍ୟକ୍ରମ ପରିଚାଳନା କରିବା ପାଇଁ ଟାଟା, ନାଲକୋ ଏବଂ ରାଉରକେଲା ଷ୍ଟିଲ ପ୍ଲାଣ୍ଟକୁ ସରକାରଙ୍କ ତରଫରୁ ପ୍ରସ୍ତାବ ଦିଆଯାଇଛି । 

ମିଳିବା ସମୟ
ବ୍ୟଞ୍ଜନ
କଟକ ମହାନଗର ପାଇଁ ବ୍ୟବସ୍ଥା
ଯୋଜନା ଉଦ୍ଦେଶ୍ୟ ଓ ରୂପରେଖ